Εισαγγελία (Αττικό δίκαιο)

Η Εισαγγελία ήταν σοβαρότατη κατηγορία σύμφωνα με το Αττικό δίκαιο για ιδιωτικό ή δημόσιο αδίκημα (όπως η εσχάτη προδοσία), που εισαγόταν πρώτα στη βουλή και, αν γινόταν δεκτή, παραπέμπονταν έπειτα στη Ηλιαία (το λαϊκό δικαστήριο) για να εκδικασθεί.

Θεματολογία
Η εισαγγελία ήταν νομική διαδικασία, που μπορούσε να κινήσει οποιοσδήποτε πολίτης ενώπιον της βουλής ή ενώπιον της εκκλησίας του δήμου, με την παρέμβαση των θεσμοθετών, για να προλάβει εγκληματική ενέργεια εναντίον της πόλης, όπως προδοσία, δωροδοκία από τον εχθρό, απόπειρα εναντίον  του πολιτεύματος, σύσταση μυστικής εταιρείας κ.λ.π. Επειδή το παραπάνω μέτρο καταργούσε τους συνηθισμένους τύπους παραπομπής και δεδομένου ότι ο κατήγορος δε θα επιβαρυνόταν με πρόστιμο χιλίων δραχμών, σε περίπτωση που η καταγγελία ήταν αστήρικτη, παρατηρήθηκαν περιπτώσεις κατάχρησης της νομικής αυτής διαδικασίας. Ο νόμος του Τιμοκράτη σκοπό είχε να περιορίσει το χρονικό διάστημα φυλάκισης που προβλεπόταν από την εισαγγελία.

Παραπομπές

Αττικό Δίκαιο